text: শঙ্কর সেন ( – ৮ ফেব্রুয়ারি ২০২০) ভারতের পশ্চিমবঙ্গের একজন শিক্ষায়তনিক ব্যক্তি, তড়িৎ প্রকৌশলী ও রাজনীতিবিদ ছিলেন যিনি ভারতের কমিউনিস্ট পার্টি (মার্ক্সবাদী) এর রাজনীতির সাথে যুক্ত ছিলেন। তিনি যাদবপুর বিশ্ববিদ্যালয়ের উপাচার্য ছিলেন। তিনি পশ্চিমবঙ্গ বিধানসভার একজন বিধায়ক ও পশ্চিমবঙ্গ সরকারের একজন মন্ত্রী হিসেবেও দায়িত্ব পালন করেছেন।
  
  জীবনী
  শঙ্কর সেন যাদবপুর বিশ্ববিদ্যালয়ের উপাচার্য ছিলেন। তিনি বেঙ্গল ইঞ্জিনিয়ারিং কলেজের তড়িৎ প্রকৌশল বিভাগে অধ্যাপনাও করেছেন।
  
  তিনি ১৯৯১ সালে দমদম থেকে পশ্চিমবঙ্গ বিধানসভার বিধায়ক হিসেবে নির্বাচিত হয়েছিলেন। ১৯৯৬ সালেও তিনি দমদম বিধানসভা কেন্দ্রের বিধায়ক হিসেবে নির্বাচিত হয়েছিলেন। এছাড়া, তিনি ১৯৯১ সাল থেকে ১৯৯৯ সাল পর্যন্ত পশ্চিমবঙ্গ সরকারের বিদ্যুৎমন্ত্রী হিসেবে দায়িত্ব পালন করেছেন।
  
  শঙ্কর সেন ২০২০ সালের ৮ ফেব্রুয়ারি ৯২ বছর বয়সে প্রয়াত হন।
  
  তথ্যসূত্র
  
  বিষয়শ্রেণী:১৯২০-এর দশকে জন্ম
  বিষয়শ্রেণী:২০২০-এ মৃত্যু
  বিষয়শ্রেণী:উত্তর চব্বিশ পরগনা জেলার ব্যক্তি
  বিষয়শ্রেণী:পশ্চিমবঙ্গের রাজনীতিবিদ
  বিষয়শ্রেণী:ভারতের কমিউনিস্ট পার্টি (মার্ক্সবাদী) এর রাজনীতিবিদ
  বিষয়শ্রেণী:ভারতীয় প্রকৌশলী
title: শঙ্কর সেন